
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 70 
                                                              din 25 martie 2021
privind prelungirea unor contracte de închiriere, încheiate cu persoane fizice

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.858/10.03.2021 şi la Consiliul Local Sighișoara cu nr. 7.750/17.03.2021, de referatul de aprobare, înregistrat cu nr. 6.860/10.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere faptul că se impune prelungirea unor contracte de închiriere având ca obiect terenul aferent construcției – locuință, proprietatea chiriașilor, precum și terenul ocupat de construcția – scări acces, al căror termen va expira la data de 31.03.2021;

Având în vedere cererea înregistrată la Municipiul Sighişoara cu nr. 6.850/10.03.2021, formulată de doamna Sandu Rodica, cu referire la prelungirea contractului de închiriere nr. 161/2008, așa cum a fost modificat și completat prin actele adiționale nr. 1 - 7, având ca obiect spațiul situat în Municipiul Sighișoara, str. Cositorarilor nr. 1 - 3, compus din două încăperi în suprafață de 24 mp., cu destinația de toaletă publică, al cărui termen va expira la data de 31.03.2021;
Având în vedere clauza din contractele de închiriere, al căror termen va expira la data de 31.03.2021, care prevede că la expirarea termenului, proprietarul/administratorul poate prelungi contractul, respectiv clauza potrivit căreia preţul închirierii va fi calculat conform actelor normative în vigoare şi indexat în funcţie de rata inflaţiei, precum şi clauza referitoare la tacita relocaţiune;

Având în vedere că, prin prelungirea contractelor de închiriere, nu sunt afectate planurile de sistematizare şi că bunurile nu fac obiectul Legii nr. 10/2001, republicată, cu modificările şi completările ulterioare şi al Legii nr. 247/2005;

Având în vedere că, prin prelungirea contractelor de închiriere se aduc venituri suplimentare la bugetul local;

Având în vedere faptul că aceste bunuri se află în intravilanul Municipiului Sighișoara – domeniul privat, respectiv domeniul public;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 6.859/10.03.2021, prin care se propune prelungirea unor contracte de închiriere, încheiate cu persoane fizice;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. ,,a” și „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                       H O T Ă R Ă Ş T E:

Art. 1. (1) Se aprobă prelungirea contractului de închiriere nr. 31/2011, așa cum a fost modificat și completat prin actul adițional nr. 1/2016, încheiat între Municipul Sighișoara și domnul Zelinschi Ovidiu - Valer, având ca obiect terenul aferent locuinței, situat în Municipiul Sighișoara, str. Mihai Eminescu, nr. 19, în suprafață indiviză totală de 105 mp., înscris în C.F. nr. 52608 Sighișoara (nr. C.F. vechi 4007), din care 48 mp. cu categoria de folosință curți – construcții din suprafața de 337 mp. de sub nr. top. 780 și 57 mp. cu categoria de folosință grădină din suprafața de 401 mp. de sub nr. top. 779/2, aferent locuinței – apartamentul nr. I, înscris în C.F. nr. 52608 – C1 – U2, proprietatea chiriașului, al cărui termen va expira la data de 31.03.2021.

(2) Se aprobă modificarea contractului de închiriere menționat la alineatul (1), în sensul suplimentării suprafeței de teren închiriate cu 1 mp. din categoria de folosință curți – construcții din suprafața de 337 mp. de sub nr. top. 780, conform înscrierilor din C.F. nr. 52608 Sighișoara (nr. C.F. vechi 4007).

(3) Începând cu data de 01.04.2021 chiria va fi de 129,90 lei/an, respectiv de 1,2255 lei/mp./an şi va fi indexată cu indicele de inflaţie anual.
(4) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2021 până la data de 31.03.2026.

(5) Prelungirea și modificarea contractului de închiriere se va face prin act adiţional.

Art. 2. (1) Se aprobă prelungirea contractului de închiriere nr. 32/2011, așa cum a fost modificat și completat prin actul adițional nr. 1/2016, încheiat între Municipiul Sighișoara și numiții Filip Petronela (actualmente Urdea Petronela), Filip Raul Alexandru și Filip Vlad (minor, prin curator), având ca obiect terenul aferent locuinței, apartamentul nr. I, situat în Municipiul Sighișoara, str. Libertății, nr. 4, în suprafață indiviză de 139 mp., din terenul în suprafață totală de 209 mp., înscris în C.F. nr. 51636 Sighișoara (nr. C.F. vechi 4768), sub nr. top. 3054, cu destinația teren curți – construcții, aferent apartamentului nr. I, înscris în C.F. nr. 51636 – C1 – U1, proprietatea chiriașilor în cote părți, al cărui termen va expira la data de 31.03.2021.

(2) Chiria este cea stabilită prin contractul de închiriere şi va fi indexată cu indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2021 până la data de 31.03.2026.

(4) Prelungirea contractului de închiriere se va face prin act adiţional.

Art. 3. (1) Se aprobă prelungirea contractului de închiriere nr. 97/22906/2012, așa cum a fost modificat și completat prin actul adițional nr. 1/2016, încheiat între Municipiul Sighișoara și domnul Vlăsceanu Mihai, căsătorit cu doamna Vlăsceanu Rozalia, având ca obiect terenul ocupat de construcția – scări acces la apartamentul nr. II, proprietatea chiriașilor, situat în Municipiul Sighișoara, str. Gării, nr. 18, în suprafață de 3,00 mp., al cărui termen va expira la data de 31.03.2021.

(2) Chiria este cea stabilită prin contractul de închiriere şi va fi indexată cu indicele de inflaţie anual.
(3) Perioada pentru care se aprobă prelungirea contractului de închiriere este de 5 (cinci) ani, respectiv de la data de 01.04.2021 până la data de 31.03.2026.

(4) Prelungirea contractului de închiriere se va face prin act adiţional.

Art. 4. (1) Se aprobă prelungirea contractului de închiriere nr. 161/2008, așa cum a fost modificat și completat prin actele adiționale nr. 1 - 7, încheiat între Municipiul Sighișoara și doamna Sandu Rodica, titulară a ÎNTREPRINDERII FAMILIALE SANDU A RODICA, având ca obiect spațiul situat în Municipiul Sighișoara, str. Cositorarilor nr. 1 - 3, compus din două încăperi în suprafață de 24 mp., cu destinația de toaletă publică, al cărui termen va expira la data de 31.03.2021.

(2) Chiria este cea stabilită prin contractul de închiriere şi va fi indexată cu indicele de inflaţie semestrial.

(3) Perioada pentru care se aprobă prelungirea contractului de închiriere este de 1 (un) an, respectiv de la data de 01.04.2021 până la data de 31.03.2022.
(4) Prelungirea contractului de închiriere se va face prin act adiţional.
Art. 5. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Generală Arhitect Șef;

  6 ex. Direcţia Administrarea Patrimoniului;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic.

16 ex.

B.A. 
